କୋଲକାତା ୦୫।୧୨- ପଶ୍ଚିମବଙ୍ଗ ରାଜ୍ୟପାଳ ଓ ମୁଖ୍ୟମନ୍ତ୍ରୀ ମମତା ବାନାର୍ଜୀଙ୍କ ମଧ୍ୟରେ ବାରମ୍ବାର ଅନେକ ପ୍ରସଙ୍ଗରୁ ନେଇ ବାଦ ବିବାଦ ଲାଗି ରହିଛି । କିନ୍ତୁ ଆଜି ଏମିତି ସ୍ଥିତି ଉପୁଜିଛି ରାଜ୍ୟପାଳଙ୍କୁ ହଟ୍ଟହଟ୍ଟା ହେବାକୁ ପଡିଛି । ବିଧାନସଭା ସଚିବାଳୟକୁ ଯିବାକୁ ଚାହିଁ ଥିବା ରାଜ୍ୟପାଳଙ୍କ ପାଇଁ ଉଦ୍ଧିଷ୍ଟ ୩ ନମ୍ବର ଗେଟ୍ ବନ୍ଦ କରି ଦିଆଯଆଇଥିଲା । ବାଧ୍ୟ ହୋଇ ସେ ୪ନମ୍ବର ଗେଟ୍ ଦେଇ ବିଧାନସଭା ପରିସରକୁ ଯାଇଥିଲେ ।
ବୁଧବାର କୋଲକାତା ବିଶ୍ବବିଦ୍ୟାଳୟ ପରିଦର୍ଶନରେ ଯାଇଥିବା କୁଳାଧିପତି ରାଜ୍ୟାପଳଙ୍କୁ ମଧ୍ୟ ସମାନ ସ୍ଥିତି ଭୋଗିବାକୁ ପଡିଥିଲା । ବିଶ୍ବବିଦ୍ୟାଳୟର କୁଳାଧିପତିଙ୍କୁ ଅଭ୍ୟର୍ଥନା ଦେବାକୁ ନା ବିଶ୍ବବିଦ୍ୟାଳୟ କୁଳପତି ନା ଉଚ୍ଚଅଧିକାରୀ କେହିବି ଉପସ୍ଥିତ ନଥିଲେ । ବାଧ୍ୟହୋଇ ସେ ବିଶ୍ବବିଦ୍ୟାଳୟ କର୍ମଚାରୀଙ୍କ କ୍ବାର୍ଟରେ ବସି ସେଠାରୁ ଫେରିଥିଲେ । ରାଜ୍ୟପାଳଙ୍କୁ ପଶ୍ଚିମବଙ୍ଗ ସରକରା ଏଭଳି ଜାଣିଶୁଣି ହଟ୍ଟହଟ୍ଟା କରୁଥିବା ବାରମ୍ବାର ଚର୍ଚ୍ଚା ହେଉଛି। ମୁଖ୍ୟମନ୍ତ୍ରୀ ମମତା ବାନାର୍ଜୀଙ୍କ ବ୍ୟକ୍ତିଗତ ରୋଷଥିବାରୁ ରାଜ୍ୟପାଳଙ୍କୁ ଟାର୍ଗେଟ କରାଯାଉଥିବା କୁହାଯାଉଛି।
